CELEX: 62010FN0103
Language: da
Date: 2010-10-20 00:00:00
Title: Sag F-103/10: Sag anlagt den 20. oktober 2010 — Stephan Jaeger mod FEACVT

29.1.2011   
            
            
               DA
            
            
               Den Europæiske Unions Tidende
            
            
               C 30/64
            
         Sag anlagt den 20. oktober 2010 — Stephan Jaeger mod FEACVT
   (Sag F-103/10)
   ()
   2011/C 30/126
   Processprog: fransk
   
      Parter
   
   
      Sagsøger: Stephan Jaeger (Dublin, Irland) (ved advokaterne A. Coolen, J.N. Louis og E. Marchal)
   
      Sagsøgt: Det Europæiske Institut til Forbedring af Leve- og Arbejdsvilkårene (FEACVT)
   
      Søgsmålets genstand og beskrivelse af tvisten
   
   Påstand om annullation af lønsedlen med berigtigelse af sagsøgerens vederlag for perioden fra juli til december 2009 og af de lønsedler, der er udfærdiget siden den 1. januar 2010 i forbindelse med den årlige tilpasning af vederlag og pensioner til tjenestemænd og øvrige ansatte på grundlag af Rådets forordning (EU, Euratom) nr. 1296/2009 af 23. december 2009.
   
      Sagsøgerens påstande
   
   
               —
            
            
               For så vidt som det er fornødent, annulleres FEACVT's afgørelser om udfærdigelse af lønsedlerne med berigtigelse af sagsøgerens vederlag for perioden fra juli til december 2009 og af de lønsedler, der er udfærdiget siden den 1. januar 2010.
            
         
               —
            
            
               FEACVT tilpligtes at betale sagsøgeren en lønefterbetaling med tillæg af morarenter.
            
         
               —
            
            
               FEACVT tilpligtes at betale sagens omkostninger.